**У С Т А В**

**на Народно читалище**

**“Христо Смирненски”**

**с. Равен, общ. Момчилград**

 Читалище “Христо Смирненски – 1974” има неоценима заслуга във формирането на нашата духовност и култура. Чрез своята многостранна дейност то има исторически принос за изграждането на танцувалното, театралното, музикалното и други изкуства, за развитие на библиотечното и музейно дело.

**ГЛАВА ПЪРВА**

**ОБЩИ ПОЛОЖЕНИЯ**

 **Чл.1./1/** С този устав се уреждат наименованието, седалището, целите, източниците на финансиране, органите на управление и контрол и техните правомощия, начина на избирането и реда за свикването им и за вземане на решения, начин за приемане на членове и прекратяване на членството, както и реда за определяне на членския внос.

**Чл.2** Народно читалище “Христо Смирненски – 1974”-с. Равен- наречено по-нататък за краткост “читалището” е непартийна, отворена, доброволна обществена организация, изградена на принципите на самоорганизация, гражданска инициативност и демократичност, изпълняващ функциите на културно – просветен институт.

 **Чл.3** Читалището е политически неутрална организация, в чиято дейност могат да участват всички физически лица , без оглед на тяхната възраст и пол, политически и религиозни възгледи и етническа самоопределеност.

**НАИМЕНОВАНИЕ , СТАТУТ И СЕДАЛИЩЕ**

 **Чл. 4** Пълното наименование на читалището е:

 НАРОДНО ЧИТАЛИЩЕ “ХРИСТО СМИРНЕНСКИ – 1974”

 **Чл.5** Читалището е самостоятелно юридическо лице вписано в регистъра на организациите с нестопанска цел за осъществяване на обществено полезна дейност на Кърджалийския окръжен съд.

**Чл.6** Читалището е със седалище и адрес:

с. Равен, общ. Момчилград, обл. Кърджали

**ЦЕЛИ И ЗАДАЧИ**

 Чл.7 /1/ Целта на читалището е задоволяване на културно – просветните потребности на гражданите, свързани със:

- запазване, разпространяване , и развитие на обичаите и традициите на българските граждани;

- разширяване на знанията на гражданите и приобщаването им към ценностите и постиженията ни към науката и изкуството;

- развитие и обогатяване на културния живот, социалната и образователната дейност;

- възпитаване и утвърждаване на националното самосъзнание;

- осигуряване на достъп до информация.

/2/ За постигане на целта на ал.1 читалището извършва основни дейности като:

а/ уреждане и поддържане на библиотека, читалня, създаване и поддържане на електронни и нформационни мрежи;

б/ развиване и подпомагане на любителското художествено творчество;

в/ организиране на школи, кръжоци, курсове, клубове, кино- и видеопоказ, празненства, концерти, чествания и младежки дейности;

г/ събиране и разпространяване на знания за родния край;

д/ създаване и съхраняване на музейни колекции, съгласно Закона за културното наследство;

е/ предоставяне на компютърни и интернет услуги.

/3/ Читалището може да развива и допълнителна стопанска дейност, свързана с предмета на основната им дейност, в съответствие с действащото законодателство като използва приходите от нея за постигане на определените в устава цели. Читалището не разпределя печалба.

/4/ Читалището няма право да предоставя собствено или ползвано от тях имущество възмезно или безвъзмезно:

а/ за хазартни и нощни заведения;

б/ за дейност на нерегистрирани по Закона за вероизповеданията религиозни общности и юридически лица с нестопанска цел за такива общности;

в/ за постоянно ползване от политически партии и организации;

г/ на председателя, секретаря, членовете на Настоятелството и Проверителната комисия и на членовете на техните семейства.

 **Ч Л Е Н С Т В О**

Чл.8 /1/ Желаещият да членува в читалището, подава писмена молба до Настоятелството. В молбата декларира , че е запознат с устава и приема целите и задачите на читалището.

 /2/ В седем дневен срок от подаването Настоятелството взема решение по молбата за членство.

 /3/ При отказ , по молба на заявителя, Общото събрание може да преразгледа молбата и вземе окончателно решение;

 /4/ Почетни членове могат да бъдат български и чужди граждани с особени заслуги в читалищното дело;

 /5/ Почетните членове се избират от общото събрание;

 /6/ Членството в читалището възниква от момента на плащането на членския внос;

 /7/ Прекратяването на членството може да стане в следните случаи;

- по желание на членуващия, изразено писмено пред Настоятелството;

- при следващо неплащане на членския внос;

- по решение на общото събрание;

- при смърт или поставяне под запрещение;

 Чл.9. Членовете на читалището са индивидуални, колективни и почетни.

 /1/ Индивидуалните членове са български граждани. Те биват действителни и спомагателни:

 а/ Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

 б/ Спомагателните членове са лица до 18 години, които нямат право да избират и да бъдат избирани, те имат право на съвещателен глас.

 Чл.9. Членовете на читалището са индивидуални, колективни и почетни.

 /1/ Индивидуалните членове са български граждани. Те биват действителни и спомагателни:

 а/ Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

 б/ Спомагателните членове са лица до 18 години, които нямат право да избират и да бъдат избирани, те имат право на съвещателен глас.

/2/ Колективните членове съдействат за осъществяване целите на читалището, подпомагат дейностите, поддържането и обогатяването на материалната база, и имат право на един глас в Общото събрание. Колективни членове могат да бъдат:

 а/ професионални организации;

 б/ стопански организации;

 в/ търговски дружества;

 г/ коперации и сдружения;

 д/ културно-просветни и любителски клубове и творчески колективи.

 /3/ Почетни членове могат да бъдат български и чужди граждани с изключителни заслуги за читалището.

# ИМУЩЕСТВО И ФИНАНСИРАНЕ

 Чл.10.Имуществото на читалището се състои от право на собственост и други вземания , ценни книжа и други права.

 Чл.11. Читалището набира средства от

- членски внос

- културно-просветна и информационна дейност

- субсидия от държавния и общински бюджет

- наеми от движимо и недвижимо имущество

- дарения и завещания

- от други дейности , подпомагащи изпълнението на основните функции на читалището.

/1/ Читалището не може да отчуждава недвижими вещи и да учредява ипотека върху тях.

/2/ Движими вещи могат да бъдат отчуждавани или залагани, бракувани или заменени с по-доброкачествени само по решение на Настоятелството.

/3/ Недвижимото и движимо имущество собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

/4/ Настоятелството изготвя годишния очет за приходите и разходите, който се приема от Общото събрание.

/5/ Отчетът за изразходваните от бюджета средства се представя в община Момчилград.

/6/ Председателят на читалището ежегодно в срок до 10 ноември представя на кмета предложения за своята дейност през следващата година.

 Чл.11 /А/ **РАЗХОДВАНЕ НА ИМУЩЕСТВО**

Читалището с нестопанска цел, определено за извършване на общественополезна дейност, разходва имуществото си за:

* развитието и утвърждаването на духовните ценности и култура;
* изграждане на танцувалното, театрално, музикално и други изкуства;
* развитие на библиотечното и музейно дело

**ОРГАНИ НА УПРАВЛЕНИЕ И КОНТРОЛ**

 Чл.12 Органите на читалището са:

* Общо събрание;
* Настоятелство;
* Проверителна комисия.

Чл.13. Върховен орган на читалището е Общото събрание.Общото събрание на читалището се състои от всички действителни членове.

 Чл.14 Общо събрание:

 1 .Изменя и допълва устава;

 2. Избира и освобождава председателя и членовете на настоятелството, проверителната комисия.

 3. Приема бюджета на читалището;

 4. Изключва членове на читалището;

 5. Приема годишен отчет до 30 март на следващата година;

 6. Определя размера на членския внос;

 7. Отменя решения на органите на читалището;

 8. Взема решения за откриване на филиали на читалището след съгласуване с общината.

 9. Взема решения за прекратяване на читалището.

 10. Определя основни насоки на дейността на читалището.

 11. Взима решение за членуване или за прекратяване на членството в читалищно сдружение.

 12. Взима решение за отнасяне до съда на незаконосъобразни действия на ръководството или на отделни читалищни членове.

 Решенията на Общото събрание са задължителни за другите органи на читалището.

 **СВИКВАНЕ:**

 Чл.15. /1/ Редовно общо събрание на читалището се свиква от Настоятелството най-малко веднъж годишно.

 /2/ Извънредно общо събрание може да бъде свикано:

* по решение на Настоятелството
* по искане на Проверителната комисия
* по искане на една трета от действителните членове.

 Ред за свикване:

 Чл.16/1/ Поканата или обявата за общо събрание имат задължително следното съдържание:

* дневен ред;
* дата, час и място на провеждане;
* кой го свиква.

/2/ Не по-късно от седем дни преди датата на провеждането на общодостъпни места се поставят съобщения за събранието.

/3/ Поканата трябва да бъде получена срещу подпис или връчена не по-късно от 7 дни преди датата на провеждането.

 Чл.17 .Събранието е законно ако, присъстват най –малко половината от имащите право на глас членове на читалището.При липса на кворум събранието се отлага с един час. Тогава събранието е законно ако на него присъстват не по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание.

 Чл.18 Решенията на Общото събрание се вземат с мнозинство повече от половинатаот присъстващите членове. Решенията по чл.15 /1/ т.1,4,7,8,9 се вземат с мнозинство най-малко две трети от всички членове.

**НАСТОЯТЕЛСТВО**

 Чл.19 /1/ Изпълнителен орган на читалището е Настоятелството. То се състои най - малко от трима членове, които нямат роднински връзки по права и съребрена линия до четвърта степен.

 /2/ Настоятелството се избира от Общото събрание за срок от три години.

 Чл.20 /1/ Настоятелството:

 1. Свиква Общо събрание

 2. Осигурява изпълнението на Решенията на Общото събрание

 3. Подготвя и внася в Общото събрание проект за бюджета и отчета за дейността на читалището.

 4. Изготвя годишния отчет за приходите и разходите, който се приема от общото събрание.

 5. Утвърждава щата на читалището.

 6. Назначава секретаря на читалището и утвърждава длъжностната му характеристика.

 7. Приема членове на читалището по тяхна писмена молба, с която те заявяват, че приемат Устава на читалището, че са съгласни с определения от Общото събрание членски внос за съответната година.

 8. Взема решения за сключване на договори с ръководители, репетитори и други лица, необходими за осъществяването на читалищната дейност.

 9. Определя и утвърждава размера на месечните хонорари и взема решения за награждаване на ръководители – самодейци.

 /2/ Настоятелството взема решения с мнозинство повече от половината от членовете си.

**ПРЕДСЕДАТЕЛ**

 Чл.21 / 1 / Председателят на читалището е член на Настоятелството и се избира от Общото събрание за срок от три години.

 / 2 / Председателят:

1. Организира дейността на читалището съобразно закона, устава и решенията на Общото събрание;
2. Свиква и ръководи заседанията на Настоятелството и председателства Общото събрание;
3. Представлява читалището;
4. Ръководи текущата дейност на читалището и се отчита пред Настоятелството;
5. Сключва и прекратява трудовите договори със служителите съобразно бюджета на читалището и въз основа на решение на Настоятелството.

**СЕКРЕТАР**

 1.Организира изпълнението на решенията на настоятелството, включително решенията за изпълнението на бюджета.

 2.Организира текущата основна и допълнителна дейност.

 3.Отговаря за работата на щатния и хонорувания персонал.

4.Представлява читалището заедно и поотделно с Председателя.

5.Секретарят неможе да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга/ на председателя на читалището.

**ПРОВЕРИТЕЛНА КОМИСИЯ**

 Чл.22 / 1 / Проверителната комисия се избира от Общото събрание за срок от три години и се състои най – малко от трима членове;

 / 2 / Проверителната комисия осъществява контрол върху дейността на Настоятелството, Председателя и Секретаря по спазване на закона, устава и решенията на Общото събрание;

 / 3 / Проверителната комисия взема решенията си с мнозинство повече от половината на членовете си.

 Чл. 23. Не могат да бъдат избрани за членове на проверителната комисия лица , които са в трудовиправни отношения с читалището или работят на хонорар в читалището, както и тези които са роднини на членовете на Настоятелството, на Председателя или на Секретаря по права линия, съпрузи, братя, сестри и роднини по сватство от първа степен.

 / 1 / Не могат да бъдат избирани за членове на Настоятелството, на Проверителната комисия и за Секретари, лица които са осъждани на лишаване от свобода за умишлени престъпления от общ характер.

 / 2 / Членовете на Настоятелството, включително Председателят и Секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището ни.

**ПРЕДСТАВИТЕЛСТВО**

 Чл.24. Читалището се представлява от Председателя и Секретаря, а при тяхно отсъствие от упълномощен член на Настоятелството. Документи от имуществен характер се подписват задължително от Председателя и Секретаря.

**ФОНДОВЕ**

 Чл.25. / 1/ Читалището може да учредява фондове

 /2/ Средствата във фондовете се осигуряват чрез конкретни дейности или от дарители, спонсори и завещатели.

 /3/ Решението за учредяване на фонд се взема от Настоятелството 2 /3 мнозинство то членовете му.

**ПРЕКРАТЯВАНЕ**

 Чл.26. Читалището може да бъде прекратено:

 1. По решение на общото събрание;

 2. По решение на Окръжния съд в случаите, посочени в чл. 27 /1/ от Закона за народните читалища.

**ПРЕОБРАЗУВАНЕ**

 Читалището с нестопанска цел, определено за осъществяване на общественополезна дейност, не може да се преобразува в юридическо лице с нестопанска цел за осъществяване на дейност в частна полза.

**ЛИКВИДАЦИЯ**

 Чл.27 . (1) Ликвидаторът е длъжен по възможност да удовлетвори кредиторите на юридическото лице с нестопанска цел за осъществяване на общественополезна дейност от наличните парични средства, а ако това е невъзможно - чрез осребряване първо на движимото, а след това на недвижимото имущество на юридическото лице с нестопанска цел.

(2) Имущество не може да се прехвърля по какъвто и да е начин на:

1. учредителите и настоящите и бившите членове;

2. лицата, били в състава на органите му и служителите му;

3. ликвидаторите освен дължимото възнаграждение;

4. съпрузите на лицата по т. 1 - 3;

5. роднините на лицата по т. 1 - 3 по права линия - без ограничение, по съребрена линия - до четвърта степен, или по сватовство - до втора степен включително;

6. юридическите лица, в които лицата по т. 1 - 5 са управители или могат да наложат или възпрепятстват вземането на решения.

#### ИМУЩЕСТВО СЛЕД ЛИКВИДАЦИЯ

 Чл. 28. (1) Имуществото, останало след удовлетворението на кредиторите, се предоставя по решение на съда на читалището с нестопанска цел, определено за извършване на общественополезна дейност със същата или близка нестопанска цел.

(2) Ако имуществото не бъде предоставено по реда на ал. 1, то се предава на общината, в която е седалището на прекратеното юридическо лице с нестопанска цел. Общината е длъжна да предоставя имуществото за извършване на възможно най-близка до целите на прекратеното юридическо лице с нестопанска цел общественополезна дейност.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 § 1. Този Устав е приет от Общото събрание на НЧ “Христо Смирненски – 1974” с.Равен, проведено на 27.05.2010 г.

 § 2. Списъкът на членовете, подписали Устава да се счита за неразделна част от този Устав.

 § 3. За неуредените в този случай, както и относно тълкуването и прилагането на неговите разпоредби, се прилагат разпоредбите на ЗЮЛНЦ. Разпоредбите на този устав, в случай, че противоречат на закона, се заместват по право от повелителните му правила.

**План програма за дейността на НЧ**

**„Христо Смирненски -1974” с.Равен**

 **2022г .**

1. **Участие в коледния концерт на читалище „Нов живот-1926” гр.Момчилград**
2. **Участие в концерт по случай деня на самодееца-Момчилград.**
3. **Седмица на детската книга –детски рисунки и среща с писатели**
4. **Честване на Гергьовден с традиции и обичаи.**
5. **Отбелязване деня на Славянската писменост и култура.**
6. **Участие в заключителния концерт на читалище” Нов живот- 1926”,Момчилград.**
7. **Рисунка на асфалт,по случай международния ден на детето.**
8. **Участие в международната среща на момчилградчани.**
9. **Организиране на лятна занималня.**

 **10. Изработвахме мартеници по случай „Баба Марта“**

 **11. Изработване на сувенири от отпадъчни материали.**

 **12. Посещение на библиотеката в Момчилград.**

 **13. Организиране на походи с деца от селото.**

**ОТЧЕТ ЗА ДЕЙНОСТТА НА**

**ЧИТАЛИЩЕ „ХР.СМИРНЕСКИ-1974” с.РАВЕН**

**2021г.**

**Читалището е място за провеждане на мероприятия ,за запълване на свободното време на потребителите.**

**За нуждите на потребителите се използват 3 компютъра и мултифункционален принтер и проектор, които получихме по проект „Глобални библиотеки –България. Ползването на Интернет е безплатно и достъпно, като има средно 15 посетители на ден –предимно деца. Предимно ни посещават децата от детската градина, ученици и безработни.**

**Използваните интернет възможности най-често за търсене на информация чрез Гугъл, ползване на и копирни услуги.**

**Учениците имат възможност да търсят нужния им материал за учебната програма, за да изготвят интересни презентации по отделни предмети – география, история, преводи по английски език и материали за часа на класа, за бележити дати и празници. Използват го когато имат поръчение от учителите, а повече играят на игри.**

 **В читалището ни има сформирана група за модерни танци.Групата ни е от десет деца – 7 момичета. Те участват активно в проведените читалищни мероприятия.**

**По случай деня на детската книга нашите читатели се срещнат с местни художници и писатели.**

**Децата от предучилищна и начална възраст се забавляваха като рисуваха на асфалт по повод Дена на детето.**

**Имахме редица участие в общински мероприятия, както и в концертите на читалище „Нов живот-1926” – Момчилград.**

**В библиотеката към читалището ни организирахме забавно лято за децата от 4 до 15 годишна възраст. Целта ни беше децата да се позабавляват и да четат книги заедно през летния ваканционен период като им прожектирахме филмчета, рисувахме и изработвахме сувенири. Тази ни инициатива искаме да продължи и през следващите години, но поради пандемията някои мероприятия не бяха осъществени , когато разхлабят мерките ще ги осъществим.**

**Организираме „Забавно лято в библиотеката“ – включва: анимационни прожекции и четене на художествени произведения, образователни игри;**

 **„Речено-сторено“ – включва ръчни изработки на различни изделия, рисуване на различна тематика;**

**“Забавно и красиво“ – засаждане на цветя пред читалището, организиране на походи в района на селото;**

**Група за танци – разучаване на танци и участия в общински програми**

**Списъчен състав на Настоятелството:**

**1. Севат Есат Раиф – Председател**

**2. Шукри Шукри Юмер – член**

**3. Юксел Юсеин Мехмед – член**

**4. Ервин Насуф Вели – член**

**5. Синан Юмеросман Хасан – член**

 **Проверителната комисия:**

**1. Пакизе Намък Хаккъ – Председател**

**2. Метин Ибрахим Ибрахим – член**

**3. Айдън Ахмед Азис – член**